CELEX: 62011CB0617
Language: fi
Date: 2013-10-03 00:00:00
Title: Asia C-617/11 P: Unionin tuomioistuimen määräys (kymmenes jaosto) 3.10.2013 — Valittajana Luigi Marcuccio ja muuna osapuolena Euroopan komissio (Muutoksenhaku — Asemapaikka — Siirtäminen toisiin tehtäviin viran puolesta — Päätös asemapaikan siirrosta kolmannesta valtiosta komission toimipaikkaan Brysseliin (Belgia) — Se, että unionin yleinen tuomioistuin kumoaa päätöksen sen jälkeen, kun unionin tuomioistuin on palauttanut asian sen käsiteltäväksi — Asemapaikan siirtoa koskevan päätöksen kumoamisesta väitetysti aiheutuneen vahingon korvaaminen)

21.12.2013   
            
            
               FI
            
            
               Euroopan unionin virallinen lehti
            
            
               C 377/2
            
         Unionin tuomioistuimen määräys (kymmenes jaosto) 3.10.2013 — Valittajana Luigi Marcuccio ja muuna osapuolena Euroopan komissio
   (Asia C-617/11 P) (1)
   
   (Muutoksenhaku - Asemapaikka - Siirtäminen toisiin tehtäviin viran puolesta - Päätös asemapaikan siirrosta kolmannesta valtiosta komission toimipaikkaan Brysseliin (Belgia) - Se, että unionin yleinen tuomioistuin kumoaa päätöksen sen jälkeen, kun unionin tuomioistuin on palauttanut asian sen käsiteltäväksi - Asemapaikan siirtoa koskevan päätöksen kumoamisesta väitetysti aiheutuneen vahingon korvaaminen)
   2013/C 377/02
   Oikeudenkäyntikieli: italia
   
      Asianosaiset
   
   
      Valittaja: Luigi Marcuccio (edustaja: avvocato G. Cipressa)
   
      Muu osapuoli: Euroopan komissio (asiamiehet: J. Currall ja C. Berardis-Kayser)
   
      Oikeudenkäynnin kohde
   
   Valitus unionin yleisen tuomioistuimen (neljäs jaosto) asiassa T-236/02, Marcuccio v. komissio, 14.9.2011 antamasta tuomiosta, jolla kyseinen tuomioistuin hylkäsi osittain yhtäältä kumoamisvaatimuksen komission 18.3.2002 tekemästä päätöksestä, jolla kantaja siirrettiin komission kehitysyhteistyöasioista vastaavan pääosaston Luandan (Angola) edustustosta saman pääosaston toimipaikkaan Brysseliin (Belgia), sekä kaikista tätä päätöstä valmistelevista, siihen liittyvistä tai sen johdosta toteutetuista toimenpiteistä ja erityisesti niistä mahdollisista päätöksistä, jotka koskevat toisen virkamiehen palvelukseen ottamista kantajan virkaan, sekä 13.11. ja 14.11.2001 päivätyistä komission muistioista ja ulkoasioiden johtoryhmän lausunnoista, ja toisaalta tehtävien hoitamiseen Angolassa liittyviä korvauksia koskevan vaatimuksen ja aiheutunutta vahinkoa koskevan korvausvaatimuksen — Puolustautumisoikeudet — Perustelujen puuttuminen — Tosiseikkojen vääristäminen
   
      Määräysosa
   
   
               1)
            
            
               Valitus hylätään.
            
         
               2)
            
            
               Luigi Marcuccio velvoitetaan korvaamaan oikeudenkäyntikulut.
            
         
      (1)  EUVL C 25, 28.1.2012.